กฎกระทรวงการดำเนินการด้านความปลอดภัยของผู้รับใบอนุญาตกรณีเกิดเหตุฉุกเฉินทางนิวเคลียร์และรังสี พ.ศ. 2567
ประกาศวันที่ 2024-11-22

content: กฎกระทรวง การดำเนินการด้านความปลอดภัยของผู้รับใบอนุญาต กรณีเกิดเหตุฉุกเฉินทางนิวเคลียร์และรังสี พ.ศ. ๒๕๖๗
content: อาศัยอำนาจตามความในมาตรา ๕ วรรคสอง มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: โดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “เหตุฉุกเฉินทางนิวเคลียร์และรังสี” หมายความว่า เหตุการณ์ไม่ปกติซึ่งมีความเสี่ยงอันตรายหรือมีผลกระทบทางรังสีต่อสุขภาพ ชีวิต ทรัพย์สินหรือสิ่งแวดล้อม ไม่ว่าจะเกิดขึ้นในหรือนอกสถานประกอบการทางนิวเคลียร์และรังสี หรือในระหว่างการขนส่ง และจำเป็นต้องแก้ไขโดยฉับพลันทันด่วน
sectionNo: 1
content: “แผนป้องกันอันตรายจากรังสี” หมายความว่า แผนตามมาตรา ๑๐๐ ที่จัดทำโดยผู้รับใบอนุญาตซึ่งระบุรายละเอียดเกี่ยวกับวัตถุประสงค์ โครงสร้าง ผู้ปฏิบัติงาน หน้าที่ความรับผิดชอบ และการประสานงานในการตอบสนองกรณีเกิดเหตุฉุกเฉินทางนิวเคลียร์และรังสีอย่างมีประสิทธิภาพ “แผนฉุกเฉินทางนิวเคลียร์และรังสี” หมายความว่า
sectionNo: 1
content: แผนสนับสนุนตามมาตรา ๑๐๑ เพื่อประโยชน์ในการระงับเหตุในกรณีเกิดเหตุฉุกเฉินทางนิวเคลียร์และรังสี ที่มีลักษณะหรือขยายขอบเขตเป็นความเสียหายสาธารณะ “ผู้รับใบอนุญาต” หมายความว่า ผู้รับใบอนุญาตเกี่ยวกับวัสดุนิวเคลียร์และรังสี “ผู้ปฏิบัติงาน” หมายความว่า เจ้าหน้าที่เผชิญเหตุ เจ้าหน้าที่สถานประกอบการ
sectionNo: 1
content: และเจ้าหน้าที่ที่เกี่ยวข้องกับการปฏิบัติงาน กรณีเกิดเหตุฉุกเฉินทางนิวเคลียร์และรังสี “ผลกระทบทางรังสีที่เห็นผลชัดเจน” (deterministic effect) หมายความว่า ผลของรังสีที่เกิดขึ้นเมื่อร่างกายได้รับปริมาณรังสีเกินขีดเริ่มเปลี่ยน และจะรุนแรงมากขึ้นเมื่อร่างกายได้รับปริมาณรังสีมากขึ้น
sectionNo: 1
content: “ผลกระทบทางรังสีที่เห็นผลไม่ชัดเจน” (stochastic effect) หมายความว่า ผลของรังสีที่เกิดขึ้นแบบสุ่มซึ่งคาดคะเนจากข้อมูลทางสถิติของผู้ได้รับรังสี โดยโอกาสเกิดผลของรังสีจะเป็นสัดส่วนโดยตรงกับปริมาณรังสีที่ร่างกายได้รับ แต่ความรุนแรงจากผลของรังสีไม่ขึ้นกับปริมาณรังสีที่ร่างกายได้รับ
sectionNo: 2
content: ข้อ ๒ เหตุฉุกเฉินทางนิวเคลียร์และรังสีมี ๔ ระดับ ดังต่อไปนี้ (๑) เหตุแจ้งเตือน ได้แก่ เหตุการณ์ที่มีความเป็นไปได้ที่จะเกิดอันตรายต่อผู้ปฏิบัติงานอย่างมีนัยสำคัญ โดยต้องมีการแจ้งหน่วยงานตอบสนองเหตุฉุกเฉินทางนิวเคลียร์และรังสีที่เกี่ยวข้องภายในสถานประกอบการ
sectionNo: 2
content: เพื่อเตรียมความพร้อมและอาจเข้าตอบสนองกรณีเกิดเหตุฉุกเฉินทางนิวเคลียร์และรังสีตามสถานการณ์ที่เกิดขึ้นได้ทันที (๒) เหตุฉุกเฉินในพื้นที่ปฏิบัติงานทางนิวเคลียร์และรังสี ได้แก่ เหตุฉุกเฉินทางนิวเคลียร์และรังสีที่เกิดขึ้นบริเวณพื้นที่ปฏิบัติงานกับต้นกำเนิดรังสี ซึ่งมีที่ตั้งอยู่ภายในสถานประกอบการ (๓)
sectionNo: 2
content: เหตุฉุกเฉินในพื้นที่ตั้งสถานประกอบการ ได้แก่ เหตุฉุกเฉินทางนิวเคลียร์และรังสีที่เกิดขึ้นจากต้นกำเนิดรังสี และอยู่ในขอบเขตภายในสถานประกอบการ (๔) เหตุฉุกเฉินสาธารณะ ได้แก่ เหตุฉุกเฉินทางนิวเคลียร์และรังสีที่เกิดขึ้นจากต้นกำเนิดรังสี จนทำให้เกิดผลกระทบต่อสุขภาพ ชีวิต ทรัพย์สิน หรือสิ่งแวดล้อม
sectionNo: 3
content: ข้อ ๓ ผู้รับใบอนุญาตซึ่งมีหน้าที่ดำเนินการเกี่ยวกับนิวเคลียร์และรังสี ให้มีหน้าที่ปฏิบัติตามกฎกระทรวงนี้ โดยแบ่งเป็น ๔ จำพวก ดังต่อไปนี้ (๑) จำพวกที่ ๑ ได้แก่ (ก) การดำเนินการสถานที่ใช้เครื่องปฏิกรณ์นิวเคลียร์ขนาดกำลังเกิน ๑๐๐ เมกะวัตต์ (ความร้อน) (ข)
sectionNo: 3
content: การดำเนินการสถานที่จัดเก็บเชื้อเพลิงนิวเคลียร์ใช้แล้วที่เพิ่งนำออกจากแกนเครื่องปฏิกรณ์นิวเคลียร์ซึ่งมีค่ากัมมันตภาพจากซีเซียม ๑๓๗ เกิน ๐.๑ เอกซะเบ็กเคอเรล (ค) การดำเนินการสถานประกอบการอื่นที่มีวัสดุกัมมันตรังสีซึ่งมีผลรวมของค่ากัมมันตภาพต่อค่าความเป็นอันตราย (A/D) เกิน ๑๐,๐๐๐ ทั้งนี้
sectionNo: 3
content: ค่าความเป็นอันตราย ให้เป็นไปตามกฎกระทรวงว่าด้วยการอนุญาตเกี่ยวกับวัสดุกัมมันตรังสี (๒) จำพวกที่ ๒ ได้แก่ (ก) การดำเนินการสถานที่ใช้เครื่องปฏิกรณ์นิวเคลียร์ขนาดกำลังเกิน ๒ เมกะวัตต์ (ความร้อน) แต่ไม่เกิน ๑๐๐ เมกะวัตต์ (ความร้อน) (ข)
sectionNo: 3
content: การดำเนินการสถานที่จัดเก็บเชื้อเพลิงนิวเคลียร์ใช้แล้วที่เพิ่งนำออกจากแกนเครื่องปฏิกรณ์นิวเคลียร์ซึ่งจำเป็นต้องระบายความร้อนตลอดเวลา (ค) การดำเนินการสถานประกอบการทางนิวเคลียร์อื่นที่อาจเกิดภาวะวิกฤติซึ่งควบคุมไม่ได้ อันทำให้เกิดผลกระทบต่อพื้นที่ทั้งหมดในระยะ ๐.๕ กิโลเมตร (ง)
sectionNo: 3
content: การดำเนินการสถานประกอบการอื่นที่มีวัสดุกัมมันตรังสีซึ่งมีผลรวมของค่ากัมมันตภาพต่อค่าความเป็นอันตราย (A/D) เกิน ๑๐๐ ทั้งนี้ ค่าความเป็นอันตราย ให้เป็นไปตามกฎกระทรวงว่าด้วยการอนุญาตเกี่ยวกับวัสดุกัมมันตรังสี (๓) จำพวกที่ ๓ ได้แก่ (ก) การดำเนินการสถานที่ใช้เครื่องปฏิกรณ์นิวเคลียร์ขนาดกำลังไม่เกิน ๒
sectionNo: 3
content: เมกะวัตต์ (ความร้อน) (ข) การดำเนินการสถานประกอบการอื่นที่อาจก่อให้เกิดอัตราปริมาณรังสีต่อร่างกายโดยตรงเกิน ๑๐๐ มิลลิเกรย์ต่อชั่วโมง ที่ระยะ ๑ เมตร หากเสียวัสดุกำบังไป (ค) การดำเนินการสถานประกอบการทางนิวเคลียร์อื่นที่อาจเกิดภาวะวิกฤติซึ่งควบคุมไม่ได้ อันทำให้เกิดผลกระทบต่อพื้นที่ทั้งหมดในระยะ ๐.๕
sectionNo: 3
content: กิโลเมตร จากสถานประกอบการ (ง) การดำเนินการสถานประกอบการอื่นที่มีวัสดุกัมมันตรังสีซึ่งมีผลรวมของค่ากัมมันตภาพต่อค่าความเป็นอันตราย (A/D) เกิน ๐.๑ ทั้งนี้ ค่าความเป็นอันตราย ให้เป็นไปตามกฎกระทรวงว่าด้วยการอนุญาตเกี่ยวกับวัสดุกัมมันตรังสี (๔) จำพวกที่ ๔ ได้แก่ (ก)
sectionNo: 3
content: การดำเนินการการครอบครองหรือใช้วัสดุกัมมันตรังสีที่อาจก่อให้เกิดอัตราปริมาณรังสีต่อร่างกายโดยตรงเกิน ๑ มิลลิเกรย์ต่อชั่วโมง ที่ระยะ ๑ เมตร หากเสียวัสดุกำบังไป (ข) การดำเนินการการครอบครองหรือใช้หรือการขนส่งวัสดุกัมมันตรังสีซึ่งมีผลรวมของค่ากัมมันตภาพต่อค่าความเป็นอันตราย (A/D) เกิน ๐.๐๑ ทั้งนี้
sectionNo: 3
content: ค่าความเป็นอันตราย ให้เป็นไปตามกฎกระทรวงว่าด้วยการอนุญาตเกี่ยวกับวัสดุกัมมันตรังสี
sectionNo: 4
content: ข้อ ๔ แผนป้องกันอันตรายจากรังสีที่ผู้รับใบอนุญาตตามข้อ ๓ ต้องจัดทำ อย่างน้อยต้องมีรายละเอียด ดังต่อไปนี้ (๑) การประเมินความเสี่ยงและระดับความรุนแรงกรณีเกิดเหตุฉุกเฉินทางนิวเคลียร์และรังสี (๒) โครงสร้างองค์กรและหน้าที่ความรับผิดชอบกรณีเกิดเหตุฉุกเฉินทางนิวเคลียร์และรังสี (๓)
sectionNo: 4
content: เครื่องมือและอุปกรณ์ในการตอบสนองเหตุฉุกเฉินทางนิวเคลียร์และรังสี (๔) ขั้นตอนการตอบสนองกรณีเกิดเหตุฉุกเฉินทางนิวเคลียร์และรังสี (๕) การยุติเหตุฉุกเฉินทางนิวเคลียร์และรังสีและการฟื้นฟูสู่สภาวะปกติ (๖) แนวทางการเตรียมความพร้อมกรณีเกิดเหตุฉุกเฉินทางนิวเคลียร์และรังสี
sectionNo: 4
content: แผนป้องกันอันตรายจากรังสีตามวรรคหนึ่ง ต้องสอดคล้องกับผลการประเมินความเสี่ยงที่อาจก่อให้เกิดเหตุฉุกเฉินทางนิวเคลียร์และรังสี โดยคำนึงถึงระดับเหตุฉุกเฉินทางนิวเคลียร์และรังสีในข้อ ๒ และครอบคลุมถึงผลกระทบทางรังสีที่เห็นผลชัดเจนและที่เห็นผลไม่ชัดเจนของผู้ปฏิบัติงานและประชาชนทั่วไป
sectionNo: 5
content: ข้อ ๕ ผู้รับใบอนุญาตจำพวกที่ ๑ ตามข้อ ๓ (๑) ต้องจัดทำแผนป้องกันอันตรายจากรังสี ให้ครอบคลุมเหตุฉุกเฉินทางนิวเคลียร์และรังสีทุกระดับตามข้อ ๒ และต้องกำหนดมาตรการฉุกเฉินเพิ่มเติม ดังต่อไปนี้ ในแผนป้องกันอันตรายจากรังสีด้วย (๑) มาตรการป้องกันเร่งด่วนที่เตรียมการไว้ล่วงหน้า (precautionary urgent
sectionNo: 5
content: protective action) เพื่อหลีกเลี่ยงหรือลดความรุนแรงจากผลกระทบทางรังสี ก่อนหรือทันทีที่เกิดการแพร่กระจายของวัสดุกัมมันตรังสีจากสถานประกอบการ (๒) มาตรการป้องกันเร่งด่วน (urgent protective action)
sectionNo: 5
content: เพื่อนำมาใช้ดำเนินการอย่างทันท่วงทีภายในไม่กี่ชั่วโมงแต่ไม่เกินหนึ่งวันภายหลังจากเกิดการแพร่กระจายของวัสดุกัมมันตรังสีจากสถานประกอบการ สำหรับการอพยพ การหลบภัย การป้องกันอันตรายจากรังสีต่อบุคคล การขจัดการปนเปื้อนวัสดุกัมมันตรังสีบนผิวหนังของบุคคล การรับประทานไอโอดีนเสถียร
sectionNo: 5
content: การป้องกันการปนเปื้อนวัสดุกัมมันตรังสีในอาหารและน้ำประปา การจัดการทางการแพทย์ และการป้องกันการปนเปื้อนวัสดุกัมมันตรังสีจากการค้าขายระหว่างประเทศ
sectionNo: 6
content: ข้อ ๖ ผู้รับใบอนุญาตจำพวกที่ ๑ ตามข้อ ๓ (๑) ต้องกำหนดเขตพื้นที่ ดังต่อไปนี้ เพื่อประโยชน์ในการรองรับเหตุฉุกเฉินทางนิวเคลียร์และรังสี (๑) เขตเตรียมการป้องกันล่วงหน้า (precautionary action zone หรือ PAZ) สำหรับการมีมาตรการป้องกันเร่งด่วนที่เตรียมการไว้ล่วงหน้า (precautionary urgent protective action)
sectionNo: 6
content: ซึ่งมีรัศมีไม่เกิน ๕ กิโลเมตร จากสถานประกอบการ และอยู่ภายในเขตป้องกันเร่งด่วน (๒) เขตป้องกันเร่งด่วน (urgent protective action planning zone หรือ UPZ) สำหรับการดำเนินการตามมาตรการป้องกันเร่งด่วน (urgent protective action) ได้ทันที ซึ่งมีรัศมีไม่เกิน ๓๐ กิโลเมตร จากสถานประกอบการ
sectionNo: 6
content: และอยู่ถัดจากเขตเตรียมการป้องกันล่วงหน้า (๓) เขตป้องกันระยะยาว (extended planning distance หรือ EPD) สำหรับเตรียมการรองรับผลกระทบทางรังสี นอกเหนือจากเขตเตรียมการป้องกันล่วงหน้าและเขตป้องกันเร่งด่วนอยู่ภายในเขตป้องกันการบริโภคและโภคภัณฑ์ ซึ่งมีรัศมีไม่เกิน ๑๐๐ กิโลเมตร จากสถานประกอบการ (๔)
sectionNo: 6
content: เขตป้องกันการบริโภคและโภคภัณฑ์ (ingestion and commodities planning distance หรือ ICPD) สำหรับปกป้องห่วงโซ่อาหาร น้ำดื่ม และเครื่องอุปโภคจากการปนเปื้อนด้วยวัสดุกัมมันตรังสีอย่างมีนัยสำคัญและป้องกันประชาชนจากการบริโภคอาหารและน้ำดื่ม การใช้เครื่องอุปโภคที่อาจมีการปนเปื้อนด้วยวัสดุกัมมันตรังสี
sectionNo: 6
content: ซึ่งมีรัศมีไม่เกิน ๓๐๐ กิโลเมตร จากสถานประกอบการ
sectionNo: 7
content: ข้อ ๗ ผู้รับใบอนุญาตจำพวกที่ ๒ ตามข้อ ๓ (๒) ต้องจัดทำแผนป้องกันอันตรายจากรังสี ให้ครอบคลุมเหตุฉุกเฉินทางนิวเคลียร์และรังสีทุกระดับตามข้อ ๒ และต้องกำหนดมาตรการฉุกเฉินเพิ่มเติมตามข้อ ๕ (๑) และ (๒) ในแผนป้องกันอันตรายจากรังสีด้วย
sectionNo: 8
content: ข้อ ๘ ผู้รับใบอนุญาตจำพวกที่ ๒ ตามข้อ ๓ (๒) ต้องกำหนดเขตพื้นที่ ดังต่อไปนี้ เพื่อประโยชน์ในการรองรับเหตุฉุกเฉินทางนิวเคลียร์และรังสี (๑) เขตป้องกันเร่งด่วน (urgent protective action planning zone หรือ UPZ) ตามข้อ ๖ (๒) ที่มีรัศมีไม่เกิน ๓๐ กิโลเมตร จากสถานประกอบการ (๒) เขตป้องกันระยะยาว (extended
sectionNo: 8
content: planning distance หรือ EPD) ตามข้อ ๖ (๓) ที่มีรัศมีไม่เกิน ๕๐ กิโลเมตร จากสถานประกอบการ (๓) เขตป้องกันการบริโภคและโภคภัณฑ์ (ingestion and commodities planning distance หรือ ICPD) ตามข้อ ๖ (๔) ที่มีรัศมีไม่เกิน ๑๐๐ กิโลเมตร จากสถานประกอบการ
sectionNo: 9
content: ข้อ ๙ ผู้รับใบอนุญาตจำพวกที่ ๓ ตามข้อ ๓ (๓) ต้องจัดทำแผนป้องกันอันตรายจากรังสี ให้ครอบคลุมระดับเหตุฉุกเฉินทางนิวเคลียร์และรังสีตามข้อ ๒ (๑) และ (๒) และต้องกำหนดมาตรการฉุกเฉินเพิ่มเติมตามข้อ ๕ (๒) ในแผนป้องกันอันตรายจากรังสีด้วย
sectionNo: 10
content: ข้อ ๑๐ ผู้รับใบอนุญาตจำพวกที่ ๔ ตามข้อ ๓ (๔) ต้องจัดทำแผนป้องกันอันตรายจากรังสี ให้ครอบคลุมระดับเหตุฉุกเฉินทางนิวเคลียร์และรังสีตามข้อ ๒ (๑)
sectionNo: 11
content: ข้อ ๑๑ เมื่อเกิดเหตุฉุกเฉินทางนิวเคลียร์และรังสี ผู้รับใบอนุญาตตามข้อ ๓ ต้องดำเนินการตามแผนป้องกันอันตรายจากรังสีที่จัดทำขึ้น ตามควรแก่กรณี ตามระดับความรุนแรงของเหตุฉุกเฉินทางนิวเคลียร์และรังสี จนกระทั่งเหตุฉุกเฉินทางนิวเคลียร์และรังสียุติลง
sectionNo: 11
content: กรณีที่เหตุฉุกเฉินทางนิวเคลียร์และรังสีมีลักษณะหรือขยายขอบเขตเป็นความเสียหายสาธารณะ การดำเนินการตามแผนการป้องกันอันตรายจากรังสีต้องสอดรับกับแผนฉุกเฉินทางนิวเคลียร์และรังสี โดยผู้รับใบอนุญาตมีหน้าที่แจ้งเหตุและประสานงานกับเจ้าหน้าที่ที่มีอำนาจตามกฎหมายว่าด้วยการป้องกันและบรรเทาสาธารณภัย
sectionNo: 12
content: ข้อ ๑๒ ผู้รับใบอนุญาตตามข้อ ๓ ต้องจัดให้มีผู้ปฏิบัติงานกรณีเกิดเหตุฉุกเฉินทางนิวเคลียร์และรังสี หรือจัดให้มีหน่วยงานในสถานประกอบการเพื่อทำหน้าที่ในการตอบสนองเหตุฉุกเฉินทางนิวเคลียร์และรังสีตามแผนป้องกันอันตรายจากรังสี ผู้ปฏิบัติงานหรือหน่วยงานตามวรรคหนึ่ง
sectionNo: 12
content: ต้องได้รับการฝึกอบรมและฝึกซ้อมเกี่ยวกับการตอบสนองเหตุฉุกเฉินทางนิวเคลียร์และรังสีอย่างสม่ำเสมอ
sectionNo: 13
content: ข้อ ๑๓ การปฏิบัติงานของผู้ปฏิบัติงานกรณีเกิดเหตุฉุกเฉินทางนิวเคลียร์และรังสี ต้องเป็นไปตามหลักการปฏิบัติงานโดยได้รับรังสีน้อยที่สุด ซึ่งจะต้องได้รับรังสีไม่เกิน ๑๐๐ มิลลิซีเวิร์ต เว้นแต่เป็นการปฏิบัติเพื่อรักษาชีวิตของผู้ประสบภัยต้องได้รับรังสีไม่เกิน ๕๐๐ มิลลิซีเวิร์ต ห้ามผู้มีอายุต่ำกว่าสิบแปดปี
sectionNo: 13
content: หรือสตรีมีครรภ์ หรืออยู่ระหว่างการให้นมบุตรเป็นผู้ปฏิบัติงานกรณีเกิดเหตุฉุกเฉินทางนิวเคลียร์และรังสี
sectionNo: 14
content: ข้อ ๑๔ ผู้รับใบอนุญาตตามข้อ ๓ ต้องจัดให้มีการฝึกอบรมและฝึกซ้อมการตอบสนองเหตุฉุกเฉินทางนิวเคลียร์และรังสีตามแผนป้องกันอันตรายจากรังสีแก่ผู้ปฏิบัติงานกรณีเกิดเหตุฉุกเฉินทางนิวเคลียร์และรังสี หรือหน่วยงานในสถานประกอบการ โดยในการฝึกอบรมและการฝึกซ้อมอาจจัดให้มีการฝึกซ้อมแผนบนโต๊ะ (tabletop exercise)
sectionNo: 14
content: หรือการฝึกอบรมและการฝึกซ้อมแผนภาคสนามก็ได้ และต้องแจ้งการดำเนินการดังกล่าวต่อสำนักงานอย่างน้อยปีละหนึ่งครั้ง
sectionNo: 15
content: ข้อ ๑๕ ผู้รับใบอนุญาตตามข้อ ๓ (๑) (๒) และ (๓) ต้องจัดให้มีการฝึกซ้อมการตอบสนองเหตุฉุกเฉินทางนิวเคลียร์และรังสีตามแผนป้องกันอันตรายจากรังสีในระดับสูงสุดตามผลการประเมินความเสี่ยงที่อาจก่อให้เกิดเหตุฉุกเฉินทางนิวเคลียร์และรังสี และต้องมีการทบทวนแผนป้องกันอันตรายจากรังสีอย่างน้อยทุกห้าปี
sectionNo: 15
content: และต้องแจ้งผลการฝึกซ้อมและผลการทบทวนแผนดังกล่าวให้สำนักงานทราบด้วย
sectionNo: 16
content: ข้อ ๑๖ ในกรณีที่เกิดเหตุฉุกเฉินทางนิวเคลียร์และรังสีในระหว่างการขนส่ง ให้ผู้รับใบอนุญาตเกี่ยวกับวัสดุนิวเคลียร์และรังสีดำเนินการแก้ไขเหตุดังกล่าวตามแผนป้องกันอันตรายจากรังสีโดยเร็วที่สุดเท่าที่จะกระทำได้
sectionNo: 17
content: ข้อ ๑๗ ผู้รับใบอนุญาตซึ่งได้รับใบอนุญาตอยู่ก่อนวันที่กฎกระทรวงนี้ใช้บังคับ ต้องปฏิบัติให้ถูกต้องตามกฎกระทรวงนี้ภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
content: ให้ไว้ ณ วันที่ ๑๙ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสอง มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ บัญญัติให้รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรม โดยคำแนะนำของคณะกรรมการพลังงานนิวเคลียร์เพื่อสันติ มีอำนาจออกกฎกระทรวงกำหนดหลักเกณฑ์และวิธีการเกี่ยวกับความปลอดภัยทางนิวเคลียร์และรังสี ทั้งในกรณีมีเหตุฉุกเฉินทางนิวเคลียร์และรังสีที่เกิดขึ้นในหรือนอกสถานประกอบการ หรือในระหว่างการขนส่ง
content: ซึ่งถือเป็นส่วนหนึ่งของความปลอดภัยทางนิวเคลียร์และรังสี จึงจำเป็นต้องออกกฎกระทรวงนี้